Milan Kriška

Prof. MUDr. Milan Kriška, DrSc. (* 14. apríl 1940, Tisovec) je slovenský farmakológ, vysokoškolský pedagóg a vedecko-výskumný pracovník.ŠVEC, Pavel, Doc. MUDr. Milan Kriška, CSc., päťdesiatročný. Bratislavské lekárske listy 91, č. 11 (1990), s. 854

 Životopis 
Základnú školu absolvoval v rodnom Tisovci. Po maturite na JSŠ Hnúšťa študoval všeobecné lekárstvo na Lekárskej fakulte v Plzni Karlovej univerzity, promoval v roku 1963 a začal pracovať na Farmakologickom ústave Karlovej univerzity ako odborný asistent. 19651966 Farmakologický ústav ČSAV Praha, ašpirant. V roku 1966 odchádza do Bratislavy a kandidátsku dizertačnú prácu (CSc.) obhájil v roku 1970 na Lekárskej fakulte Univerzity Komenského v Bratislave (LF UK). V roku 1977 sa habilitoval na docenta na LF UK. V roku 1977 absolvoval atestáciu z vnútorného lekárstva a neskôr využijúc svoje klinické skúsenosti získal v roku 1988 atestáciu z klinickej farmakológie. V roku 1990 doktor lekárskych vied (DrSc.), vedný odbor farmakológia. 1992 univerzitný profesor v odbore farmakológia na Lekárskej fakulte Univerzity Pavla Jozefa Šafárika (LF UPJŠ). V rokoch 19912006 prednosta Farmakologický ústav LF UK v Bratislave. 19891992 prodekan LF UK v Bratislave. V súčasnosti pôsobí na Ústave farmakológie a klinickej farmakológie LF UK. Počas svojej profesionálnej kariéry absolvoval študijné pobyty na Univerzite Basel, Švajčiarsko (1981), Instituto Mario Negri, Milano (1982), HSC Toronto (1991) a San Juan Bautista School of Medicine, PR, USA, expert v rámci PHARE, projekt Guide-lines pre PDL.BOJO, Pavel, ed. Who is who v Slovenskej republike: založené Ralphom Hübnerom ; životopisná encyklopédia [významných žien a mužov Slovenska]. 2. vyd. Zug: Who is Who, Verlag für Personenenzyklopädien, 2005. Hübners Who is Who. ISBN 3-7290-0048-9.

 Dielo 
Vedecky a odborne pôsobí v oblasti hodnotenia liekov. Zaoberal sa problematikou podávania liekov v gravidite a počas laktácie. Významnú oblasť jeho práce predstavovalo podávanie liekov v pediatrii a tiež v geriatrii. Zaoberal sa percepciou rizika v súvislosti s faktormi ovplyvňujúcimi preskripciu liekov a monitorovaním nežiaducich účinkov v medicínskej praxi. Dlhodobo sa zaujíma o hodnotenie liekov s dôrazom na ich bezpečnosť. Pozornosť venoval aj problematike interakcie liekov a ich prevencii. Profesor Kriška je zakladateľ a garant Liekového informačného centra (LIC), ktoré zriadilo Ministerstvo zdravotníctva SR na Farmakologickom ústave.

Zakladateľ a predseda Spoločnosti klinickej farmakológie (1991). Člen a predseda Komisie pre bezpečnosť liekov (1974), 1985 člen Komisie pre liečivá, 1997 predseda Ústrednej komisie pre racionálnu farmakoterapiu a liekovú politiku, 1992 zakladateľ etickej komisie na LF UK a FN, 1998 konzultant WHO. Editor programu Raabe pre praktických lekárov.

Je autorom viacerých učebných textov z farmakológie. Autor 2 monografií, 16 kapitol v monografiách s problematikou liekov, 7 skrípt o liekoch. Autor a spoluautor viac ako 400 vedeckých a odborných publikácií a odborných publikácií s problematikou hodnotenia liekov. V roku 1992 organizátor IUPHAR Workshopu pre pediatrov v klinickej farmakológii. Podavateľ 3 autorských návrhov a 1 v realizácii aj ako patent. Uskutočnil viac ako 300 odborných prednášok. Vyškolil 15 doktorandov.

Člen medzinárodných spoločností European association of clinical pharmacology, therapeutics, European society of pharmacovigilance, International hetwork for pediatric clinical pharmacology, člen Forbes Advisory Medical Board, Vancouver, Canada 19942000.MAYER, Otto Laudatio prof. MUDr. Milan Kriška, DrSc. Klin Farmakol Farm 25 č. 1 (2011) 45.

 Knižné publikácie (výber) 
 KRIŠKA, Milan. Memorix klinickej farmakológie a liekov. Bratislava: Slovak Academic Press, 2006. ISBN 80-89104-92-4.
 KRIŠKA, Milan. Riziko liekov v medicínskej praxi. Bratislava: Slovak Academic Press, 2000. ISBN 80-88908-58-2.
 MAGULOVÁ, Lívia, Lýdia BOŽEKOVÁ a Milan KRIŠKA. Interakcie liečiv v klinickej praxi. 2. dopl. a upr. vyd. Bratislava: Slovak Academic Press, 2004. ISBN 80-89104-53-3.
 KRIŠKA, Milan, Ján GAJDOŠÍK, Andrej DUKÁT a Marián BERNADIČ, eds. Zlyhanie farmakoterapie: možnosti prevencie. Bratislava: SAP, 2015. ISBN 978-80-89607-33-4.
 KRIŠKA, Milan, Marián BERNADIČ, Andrej DUKÁT, Milan REMKO, Pavol GIBALA a Katarína KOVÁČOVÁ. Základná terminológia pri hodnotení liekov. Bratislava: SAP – Slovak Academic Press, 2019. ISBN 978-80-89607-75-4.

 Ocenenia (výber) 
Zlatá medaila LF UK, Zlatá medaila Farmaceutickej fakulty UK, Zlatá medaila SLS, Prémia Literárneho fondu za knihu Riziko liekov v medicínskej praxi

 Referencie 

 Literatúra 


 Externé odkazy 
 Článok na stránkach mesta Tisovec
 Milan Kriška v súbornom katalógu Slovenskej národnej knižnice

Kategória:Osobnosti z Tisovca
Kategória:Slovenskí farmakológovia
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Absolventi Karlovej univerzity
Kategória:Vyučujúci na Lekárskej fakulte Univerzity Pavla Jozefa Šafárika v Košiciach
Kategória:Vyučujúci na Lekárskej fakulte Univerzity Komenského v Bratislave